Χαλβάς του κουταλιού με γάλα σόγιας
Χαλβάς του κουταλιού με την προσθήκη ενός απρόσμενου υλικού, το γάλα σόγιας δίνει μια διαφορετική πινελιά σε αυτό το κατά τ'άλλα παραδοσιακό πολίτικο γλυκό.

&nbsp;
500 γρ. σιμιγδάλι χοντρό, 250 ml ελαιόλαδο, 500 γρ. ζάχαρη, 2 κουτ. σούπας κουκουνάρι, 1 λίτρο γάλα σόγιας (στα μεγάλα σούπερ μάρκετ), κανέλα σε σκόνη
Για να φτιάξουμε χαλβά του κουταλιού με γάλα σόγιας, σε μια φαρδιά κατσαρόλα ρίχνουμε το ελαιόλαδο και το σιμιγδάλι και σοτάρουμε σε πολύ χαμηλή φωτιά για 15-20 λεπτά, ανακατεύοντας συνεχώς με μια ξύλινη κουτάλα. Προσθέτουμε το κουκουνάρι και συνεχίζουμε το σοτάρισμα για άλλα 15-20 λεπτά, ανακατεύοντας συνεχώς. Θέλουμε το σιμιγδάλι να γίνει σπυρωτό και να αποκτήσει χρυσαφένιο χρώμα.Εν τω μεταξύ, σε μια άλλη κατσαρόλα ζεσταίνουμε το γάλα σόγιας μαζί με τη ζάχαρη σε μέτρια φωτιά και βράζουμε για 3-4 λεπτά ή μέχρι να σχηματιστεί ένα ελαφρύ σιρόπι. Αδειάζουμε το σιρόπι αργά-αργά στην κατσαρόλα με το σιμιγδάλι, προσέχοντας να μην καούμε (το μείγμα θα κοχλάζει έντονα), ανακατεύουμε απαλά και σκεπάζουμε την κατσαρόλα. Σε τακτά διαστήματα ξεσκεπάζουμε και ανακατεύουμε καλά. Σιγοβράζουμε για περίπου άλλα 15 λεπτά, μέχρι να απορροφηθούν τα υγρά και να έχουμε ένα σφιχτό μείγμα που να ξεκολλάει από τα τοιχώματα της κατσαρόλας. Αποσύρουμε από τη φωτιά, σκεπάζουμε με πετσέτα κουζίνας και το καπάκι από πάνω και αφήνουμε τον χαλβά να κρυώσει για 15-30 λεπτά. Αφρατεύουμε καλά τον χαλβά με ένα πιρούνι και τον μοιράζουμε σε μπολάκια. Πασπαλίζουμε τον χαλβά με κανέλα και σερβίρουμε.
Ζάχαρη,Κουκουνάρι,Σιμιγδάλι,Καθαρά Δευτέρα,Vegan,Νηστίσιμα,Χορτοφαγικά,Χωρίς γαλακτοκομικά